## PREKIŲ IR PASLAUGŲ TECHNINĖ SPECIFIKACIJA

**PIRKIMO OBJEKTO APRAŠYMAS**

## SĄVOKOS

**Užsakovas** –UAB „LTG Link“

**Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas / Bendrovė / Užsakovassudaro Sutartį.

**Prekės** – Keltuvai keleiviams, naudojantiems vežimėlį, skirti geležinkelio transportui (toliau - **Prekė**).

**Paslaugos** – Keltuvų įrengimas ir esamų įlaipinimo laiptelių pritaikymas 550 mm aukščio geležinkelio peronui automotrisės PESA 620MC riedmenyje.

**Sutartis** – Sutartis, sudaroma tarp Tiekėjo ir Užsakovo dėl Pirkimo objekto.

## PIRKIMO OBJEKTAS

* 1. Keltuvų keleiviams, naudojantiems vežimėlį, įrengimas ir esamų įlaipinimo laiptelių pritaikymas 550 mm aukščio geležinkelio peronui PESA 620MC riedmenyje (toliau – **Pirkimo objektas**).
  2. Pirkimo objektas neskaidomas į dalis.
  3. **Pirkimo objekto pozicijos ir kiekiai nurodyti Pasiūlymo formos Priedo Nr.1. lentelėje.**

## REIKALAVIMAI PIRKIMO OBJEKTUI

* 1. **Bendrieji reikalavimai prekėms:**
     1. Jeigu Techninėje specifikacijoje yra nurodytas konkretus perkamos prekės tipas, modelis, ženklas, taikomas standartas ar kita konkreti apibūdinanti informacija, Pirkėjui yra priimtina ir **lygiavertė prekė**, atitinkanti Techninėje specifikacijoje nurodytos prekės parametrus ar taikomus standartus. Tiekėjas įsipareigoja pateikti/pagrįsti/įrodyti lygiavertiškumą dokumente nurodytam objektui.

Siūlant lygiavertes prekes, jų savybės negali būti prastesnės (t.y. tokios pat arba geresnės) negu pirkimo dokumentuose keliami reikalavimai ir siūlomą lygiavertę prekę galima panaudoti pagal paskirtį be jokių apribojimų (įskaitant bet neapsiribojant išvardintais):

• neatliekant papildomų sąveikaujančių elementų pakeitimų;

• panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;

• numatytas tarnavimo laikotarpis nėra trumpesnis;

• nėra prastesnio techninio pažangumo lygio.

* + 1. Prekės turi būti naujos, nenaudotos, be fizinių ar funkcinių defektų.
    2. Prekės (įskaitant jų gamintojus) turi nekelti grėsmės nacionaliniam saugumui, kaip tai nurodyta Pirkimo dokumentuose.
    3. Gamintojo garantuojamas **24** mėn. garantinis aptarnavimas nuo prekės priėmimo – perdavimo akto pasirašymo.
    4. Į techninį projektą privalo būti įtrauktos šios dalys:
       1. Bendroji dalis:
       - Projekto aprašymas ir tikslai;
       - Taikoma normatyvinė bazė.
       1. Techniniai sprendiniai:
       - Traukinio konstrukcijos pakeitimai (pvz., važiuoklė, kėbulas, vidaus įranga);
       - Elektros ir valdymo sistemų schemos bei algoritmai;
       - Saugos ir signalizacijos sistemos;
       - Komponentų ir atsarginių dalių sąrašas *(Bill of Materials*), analogai, techninės specifikacijos, parametrų ribos;
       - Brėžiniai, konstrukcijų atsparumo skaičiavimai, normatyvinė bazė.
       1. Ergonomika ir keleivių komfortas:
       - Traukinio interjero ir vidaus įrangos modernizacija;
       - Sprendiniai keleiviams su judumo negalia.
       1. Technologiniai procesai ir montavimo instrukcijos:
       - Modernizacijos darbų technologija;
       - Surinkimo procedūros.
       1. Eksploatavimo sąlygos:
       - Eksploatacinė instrukcija;
       - Priežiūros instrukcija;
       - Periodinių techninių apžiūrų aprašai ir technologinės kortelės;
       - Utilizavimo tvarka.
       1. Saugos ir rizikos analizė:
       - Rizikų vertinimas;
       - Bandymų procedūros;
       - Atitiktis saugos standartams.
    5. Keltuvai turi atitikti KOMISIJOS REGLAMENTO (ES) Nr. 1300/2014 dėl Sąjungos geležinkelių sistemos prieinamumo neįgaliesiems ir riboto judumo asmenims techninių sąveikos specifikacijų punkto 5.3.2.10. Pagalbinės įlaipinimo priemonės – riedmenyje įrengti keltuvai, keliamus reikalavimus;
    6. Keltuvų darbinis kėlimo aukštis turi užtikrinti saugų keleivių įlaipinimą/išlaipinimą prie 200 mm ir 550 mm aukščio peronų;
    7. Keltuvo kėlimo aukštis – ne mažiau 1200 mm;
    8. Keltuvas turi turėti CE ženklinimą.
    9. Keltuvų įrengimo ir testavimo darbų atlikimo laikas - sutarties galiojimo metu pagal suderintą grafiką.
  1. **Techniniai reikalavimai prekėms:**

|  |  |  |
| --- | --- | --- |
| **Eil. Nr.** | **Techniniai ir funkciniai reikalavimai** | **Dydis, sąlyga** |
| 1. Keltuvas keleiviams, naudojantiems vežimėlį | | | |
|  | Keliamoji galia | Ne mažiau 300 kg |
|  | Išpildymas | Kairinis ir dešininis |
| 1.3. | Kėlimo platformos dydis | Ne mažiau 800x1200 mm |
| 1.4. | Kėlimo aukštis | Ne mažiau 1200 mm |

* 1. **Reikalavimai paslaugoms**
     1. Paslaugos turi nekelti grėsmės nacionaliniam saugumui, kaip tai nurodyta Pirkimo dokumentuose.
     2. Tiekėjas turi parengti ir suderinti su Užsakovu Keltuvų įrengimo projektą.
     3. Keltuvų montavimas keleivių salone neturi turėti ženklios įtakos esamam automotrisos PESA 620MC sėdimų vietų skaičiui (91 sėdima vieta). Leistinas sėdimų vietų skaičiaus sumažėjimas iki 2 proc. Leistinas sėdimų vietų skaičius su atlenkiamomis sėdynėmis ne daugiau kaip 5 proc. nuo bendro sėdimų vietų skaičiaus.
     4. Keltuvai turi būti sumontuoti automotrisės PESA 620MC salone prie įlaipinimo/išlaipinimo durų, kur yra  įrengtos keleiviams, naudojantiems vežimėlį, vietos.
     5. Keltuvai turi būti sumontuoti taip, kad būtų galimybė įlaipinti ir išlaipinti keleivius iš abiejų traukinio pusių.
     6. Keltuvo montavimas turi būti atliktas pagal su Užsakovu suderintą projektą.
     7. Riedmens išorinėje pusėje, ant įlaipinimo durų, kuriose įrengti Keltuvai, turi būti sumontuotas papildomas pagalbos iškvietimo mygtukas, skirtas keleiviams, naudojantiems vežimėlį.
     8. Pagalbos iškvietimo mygtuko valdiklio vidurio taškas turi būti 800–850 mm aukštyje, matuojant vertikaliai nuo perono, kurio aukštis yra 200 mm, paviršiaus,
     9. Pagalbos iškvietimo mygtuko valdiklis turi perduoti garsinį signalą į mašinisto kabinas.
     10. Po montavimo Keltuvai turi būti išbandyti pagal Tiekėjo parengtą bandymų metodiką.
     11. Riedmenyje sumontuotas Keltuvas nenaudojamoje padėtyje neturi trukdyti saugiam kitų keleivių įlaipinimui ir išlaipinimui.
     12. Riedmenyje turi būti įrengta speciali vieta keleiviui, naudojančiam vežimėlį. Šioje vietoje privalo būti vežimėlio fiksavimo įranga, užtikrinanti saugų keleivio pervežimą. Vietos gale turi būti įrengta ne siauresnė kaip 700 mm pločio atrama arba kita tinkama konstrukcija, skirta keleivio stabilumui ir saugumui užtikrinti transporto priemonės judėjimo metu.
     13. Keleivių salone, šalia vietos skirtos keleiviui, naudojančiam vežimėlį, turi būti įrengtas keleiviui savarankiškai pasiekiamas pagalbos iškvietimo mygtukas.
     14. Pagalbos iškvietimo mygtuko valdiklio vidurio taškas turi būti 600-800 mm aukštyje, matuojant vertikaliai nuo riedmens salono grindų paviršiaus.
     15. Turi būti atlikti visi reikalingi paruošiamieji ir vidaus apdailos atstatymo darbai, įskaitant, bet neapsiribojant šiais:
         1. Stiklo pertvarų demontavimas, pritaikymas ir sumontavimas;
         2. Porankių demontavimas, modifikavimas ir naujų porankių sumontavimas;
         3. Sėdynių demontavimas, tvirtinimo taškų modifikavimas ir sumontavimas;
         4. Lubų demontavimas laidų instaliacijai;
         5. Grindų ir laiptų dangos demontavimas ir atstatymas;
         6. Atlenkiamos durų angos panelės ir porankio demontavimas, modifikavimas, montavimas ir apdailos atstatymas;
         7. Grindų konstrukcijų demontavimas ir modifikavimas;
         8. Elektros instaliacija ir mechaniniai darbai;
         9. Keltuvo valdymo suderinimas su riedmens durų valdymo sistema;
         10. Laidų instaliacija keltuvui maitinti ir valdyti;
         11. Keltuvui skirtos atramos laikiklio gamyba ir montavimas;
         12. Keltuvo bandomasis montavimas ir pritaikymas;
         13. Šiluminės užuolaidos modifikavimas;
         14. Kiti susiję darbai.
     16. Keltuvai turi būti sumontuoti taip, kad būtų užtikrinti KOMISIJOS REGLAMENTO (ES) Nr. 1300/2014 dėl Sąjungos geležinkelių sistemos prieinamumo neįgaliesiems ir riboto judumo asmenims techninių sąveikos specifikacijų punkto 4.2.2.6. Erdvė keleiviams praeiti, keliami reikalavimai;
     17. Tiekėjas turi parengti ir suderinti su Užsakovu laiptelių pritaikymo 550 mm aukščio peronams techninį projektą.
     18. Automotrisės laipteliai (laiptelis - įtraukiamas įrenginys, į riedmenį įmontuotas žemiau vidiniu laiptų turi būti pritaikyti keleivių įlaipinimui, išlaipinimui prie 550 mm aukščio peronų ir atitikti 2014 m. lapkričio 18 d. KOMISIJOS REGLAMENTO (ES) Nr. 1300/2014 dėl Sąjungos geležinkelių sistemos prieinamumo neįgaliesiems ir riboto judumo asmenims techninių sąveikos specifikacijų punkto 4.2.2.11. Laiptelio padėtis lipant į riedmenį ir išlipant iš jo reikalavimams.
     19. Laiptelių pritaikymo darbai neturi turėti jokios įtakos automotrisės elektros valdymo grandinėms.
     20. Laiptelių pritaikymo darbai neturi pažeisti patvirtinto riedmens gabarito 1-T pagal GOST 9238-83 viršutinės ir apatinės dalies reikalavimų.
     21. Laiptelių pritaikymas turi būti vykdomas nekeičiant originalios laiptelių kasečių tvirtinimo rėmo konstrukcijos, kuri buvo suprojektuota ir sumontuota riedmenų gamintojo. Visi pakeitimai turi būti suderinami su esama konstrukcija ir neturi turėti įtakos rėmo mechaniniam vientisumui ar saugumo parametrams.
     22. Laiptelių kasečių įtvirtinimas turi užtikrinti mažiausiai 300 kg vertikalią apkrovą bet kuriame laiptelio plokštumos taške.
     23. Laipteliai išstumtoje pozicijoje neturi liestis į 550 mm aukščio peroną.
     24. Laiptelių pritaikymo darbai turi būti atlikti pagal su Užsakovu suderintą techninį projektą.
     25. Laiptelių pritaikymui turi būti atlikti visi reikalingi paruošiamieji ir apdailos atstatymo darbai, įskaitant, bet neapsiribojant šiais: riedmens mazgų, mechanizmų išmontavimą, modifikavimą, dažymą, mazgų surinkimą ir kitus.
     26. Suteiktoms paslaugoms suteikiama ne trumpesnė kaip 24 mėn. garantija nuo paslaugų perdavimo-priėmimo akto pasirašymo datos.
     27. Vykdant vidaus apdailos ir pan. atstatymo darbus turi būti naudojamos neprastesnės kokybės medžiagos nei buvo prieš tai sumontuotos.
     28. Tiekėjas yra sertifikuotas pagal EN 15085 standarto reikalavimus (arba lygiavertį standartą)

## KARTU SU PASIŪLYMU PATEIKIAMI DOKUMENTAI

* 1. ***Tiekėjui įrodant siūlomų prekių atitiktį techninės specifikacijos reikalavimams, kartu su pasiūlymu turi būti pateikiami prekės gamintojo dokumentai (techninės specifikacijos ir (arba) katalogų, ir (arba) deklaracijos, ir (arba) aprašymai, ir (arba) bukletų skaitmeninės kopijos, ar kt.). Jei atitinkami dokumentai yra išduoti kita, nei reikalaujama, kartu turi būti pateiktas vertimas į lietuvių kalbą.***

## SUTARTIES VYKDYMO METU TEIKIAMI DOKUMENTAI

|  |  |  |  |
| --- | --- | --- | --- |
| **Eil. Nr.** | **Pavadinimas** | **Reikalavimai turiniui ir formai** | **Teikimo momentas** |
|  | Keltuvo keleiviams, naudojantiems vežimėlį, įrengimo techninis projektas | Teikiama elektronine forma, lietuvių arba anglų kalba | Po paslaugų atlikimo |
|  | Laiptelio pritaikymo 550 mm peronui įrengimo techninis projektas | Teikiama elektronine forma, lietuvių arba anglų kalba | Po paslaugų atlikimo |
|  | Pateikti visą dokumentaciją reikalingą Saugos atitikties vertinimui (ASBO ataskaitai) | Teikiama elektronine forma, lietuvių arba anglų kalba | Po paslaugų atlikimo |
|  | Paslaugų Priėmimo-perdavimo aktas. | Teikiama elektronine forma, lietuvių arba anglų kalba | Po paslaugų atlikimo |

**PRIEVOLIŲ VYKDYMAS**

## PREKIŲ PRISTATYMO / PASLAUGŲ TEIKIMO TVARKA

* 1. Techniniai projektai turi būti paruošti ne vėliau kaip per 40 (keturiasdešimt)kalendorinių dienųnuo Sutarties įsigaliojimo dienos .
  2. Techniniai projektai turi būti suderinti su Užsakovu per 10 (dešimt) kalendorinių dienų.
  3. Paslaugų teikimo vieta – Švitrigailos g. 39A, Vilnius.
  4. Užsakymą paslaugoms vykdyti Užsakovas pateikia prieš 10 (dešimt) kalendorinių dienų iki riedmens planinio remonto pradžios.
  5. Paslaugos turi būti suteiktos riedmens planinio remonto metu ne vėliau kaip per 45 (keturiasdešimt penkias)kalendorines dienas nuo užsakymo pateikimo (vienkartinis užsakymas).
  6. Užsakymai teikiami El. paštu
  7. Tiekėjas turės pristatyti Prekes / atlikti Paslaugas konkrečiu nurodytu adresu Pirkėjo darbo laiku (I-V 7:00 – 19:00 val.).
  8. Prekių transportavimas ir iškrovimas bus vykdomas Tiekėjo lėšomis.
  9. Tiekėjas neturi teisės Sutarties vykdymo metu tiekti prekių, teikti paslaugų, kurios neatitinka Pirkimo dokumentų reikalavimų ir (ar) kurių tiekimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR viešųjų pirkimų įstatyme / LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.
  10. Tiekėjas ne vėliau kaip per 1 (vieną) darbo dieną nuo užsakymo gavimo, prieš vykdant užsakymą, privalo raštu (el.paštu) informuoti Pirkėją apie užsakytų prekių kilmės šalį ir prekių gamintoją (jo pavadinimas, j.a. kodas, registracijos šalis). Šios informacijos pateikimas įskaičiuotas į užsakymo vykdymo terminą.

## TRŪKUMŲ ŠALINIMO TVARKA IR TERMINAI

* 1. **Prekių trūkumai** turi būti pašalinti ne vėliau kaip per *10 (dešimt)* kalendorinių dienų nuo Pirkėjo pranešimo el. paštu išsiuntimo dienos. Per 1 (vieną) darbo dieną nuo pranešimo gavimo Tiekėjas privalo parengti ir suderinti su Pirkėju prekių trūkumų šalinimo planą.
  2. Jei Prekių pristatymo ar Prekių trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Prekių pristatymo ar Prekių trūkumų šalinimo terminą.
  3. **Paslaugų trūkumai** turi būti pašalinti ne vėliau kaip per *5 (penkias)* kalendorines dienas nuo Pirkėjo pranešimo el. paštu išsiuntimo dienos. Per 1 (vieną) darbo dieną nuo pranešimo gavimo Tiekėjas privalo parengti ir suderinti su Pirkėju trūkumų šalinimo planą.
  4. Jei Paslaugų ar jų etapo (jei taikoma) suteikimo, ar Paslaugų ar jų etapo (jei taikoma) trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Paslaugų ar jų etapo (jei taikoma) suteikimo ar Paslaugų ar jų etapo trūkumų šalinimo terminą.

## PRIEDAI

* 1. Priedas Nr. 1 Planuojamos pirkimo objekto apimtys.
  2. Priedas Nr. 2. Aplinkos apsaugos kriterijai